[{"text_idx": "#000001", "text": "La urbo de BET-52, Birs\u030ctonas, situas je 40 kilometroj de Kaunas kaj je 90 kilometroj de Vilnius, apud la rivero Nemunas, en la centro de la regiona nacia naturparko, c\u0302irkau\u0306ita de belegaj pinarbaroj. G\u0302i estas malnova kaj fama balneologia kuracloko de Litovio, fondita en 1382. La urbo, facile atingebla buse kaj au\u0306tomobile, estas ideala loko por laboro kaj ripozo."}, {"text_idx": "#000002", "text": "La c\u0302efa lokalo de BET-52 estos la bonege ekipita sanatorio \u201cVersme\u0307\u201d, kie log\u0302os kaj laboros la partoprenantoj. Eblos uzi pli ol 50 kuracajn kaj sanigajn procedurojn kaj servojn de la sanatorio, nag\u0302ejon, sau\u0306non, sportejon k. a. Oni povos rajdi sur c\u0302evaloj, veturi per c\u0302aro, rivera s\u0302ipo, lui biciklojn, boatojn k. s."}]